Illum, il-presidenza Rumena laħqet ftehim proviżorju mal-Parlament Ewropew dwar l-emendar tad-direttiva dwar it-tul massimu tat-trakkijiet biex l -introduzzjoni ta' kabini itwal u ajrudinamiċi ssir aktar malajr . Il-kabini ta' dan it-tip ser jiffrankaw il-fjuwil, itejbu l-viżibbiltà, is-sikurezza u l-kumdità għax-xufiera, u jżidu s-sikurezza għall-utenti l-oħra tat-triq. Il-ftehim issa jeħtieġ jiġi approvat mir-rappreżentanti tal-istati membri fil-Kunsill. Aktar tard ikun hemm vot formali kemm fil-Parlament kif ukoll fil-Kunsill bil-għan li din il-proposta tiġi konkluża matul il-mandat attwali tal-Parlament.